**Ўзбекистон Республикаси Президентининг 2018 йил 1 ноябрдаги “Халқаро ҳунармандчилик фестивалини ўтказиш тўғрисида”ги ПҚ-3991-сон қарорига асосан Қўқон шаҳрида Халқаро ҳунармандчилик фестивали логотипи лойиҳасини ишлаб чиқиш бўйича**

**НИЗОМИ**

1. **Умумий қоидалар:**

**1.1**. Ўзбекистон Республикаси Президентининг 2018 йил 1 ноябрдаги “Халқаро ҳунармандчилик фестивалини ўтказиш тўғрисида”ги ПҚ-3991-сон қарорига асосан Қўқон шаҳрида Халқаро ҳунармандчилик фестивали логотипини бўйича ижодий танлов Тошкент шаҳрида ўтказилади.

**1.2.** Ижодий танлов ташкилотчилари:

Ўзбекистон Республикаси “Ҳунарманд” уюшмаси, Ўзбекистон Савдо-саноат палатаси, Ўзбекистон Бадиий Академияси, Ўзбекистон Республикаси Туризмни ривожлантириш давлат қўмитаси, Ўзбекистон Миллий телерадиокомпанияси, Ўзбекистон Матбуот ва ахборот агентлиги.

**1.3** Ижодий танловнинг асосий мақсади Ўзбекистон Республикаси Президентининг 2018 йил 1 ноябрдаги “Халқаро ҳунармандчилик фестивалини ўтказиш тўғрисида”ги ПҚ-3991-сон қарорига асосан Қўқон шаҳрида Халқаро ҳунармандчилик фестивали логотипи лойиҳаларини ишлаб чиқиш бўйича энг яхши лойиҳани танлаб олишдир.

**1.4.** Логотип лойиҳаларини қабул қилиш: Тошкент шаҳри, Ўзбекистон Республикаси “Ҳунарманд” уюшмаси.

1. **Ижодий танловга қўйиладиган талаблар**

**2.1.** Ижодий танлов бир босқичда ўтказилади.

**2.2.** Ижодий танлов иштирокчилари учун танловга оид қуйидаги маълумот ва материаллар берилади:

- Танлов Низоми;

**2.3.** Ижодий танловда профессионал реклама компаниялари, агентликлар билан бир қаторда жисмоний шахслар (фрилансерлар, ҳунармандлар, рассомлар, талабалар ва ҳ.з) иштирок этишлари мумкин.

**2.4.** Ижодий танловда қуйидагилар иштирок этишларига йўл қўйилмайди:

- ҳакамлар ҳайъатини тузган шахслар;

- ҳайъат аъзолари,

- ташкилий қўмита аъзолари, шунингдек, танловга тайёрланиш, ўтказиш, натижаларни қабул қилиш ва тасдиқлаш босқичларининг бирортасида иштирок этувчи шахслар.

**2.5.** Танловга лойиҳалар қуйидаги таркибда тақдим этилади:

- Логотип лойиҳалари тақдим қилиниш сони чегараланмаган.

- Логотип лойиҳаси формати -10 Mb гача, икки кўринишда – “JPG ёки JPEG” ва албатта “PSD” форматида электрон вариантда 3.2 бандда кўрсатилган манзилда қабул қилинади.

- Агар почта орқали юборилса, муаллифлар ҳақидаги маълумотлар алоҳида конвертда бўлиши шарт.

**2.6.** Лойиҳа фестивални моҳиятини ёритиб берувчи рамзий хусусиятларга, бетакрор бадиий ечимга, бадиий ғоянинг изчиллигига эга бўлиши, фестиваль мавзусига мослиги, логотип халқ амалий санъати ҳунармандчиликни ифодалаши ҳамда Халқаро ҳунармандчилик фестивали ёки Қўқон халқаро ҳунармандчилик фестивали ёзувлари бўлиши керак.

- Логотипнинг қисмлари ёки бошқа фестивалларга тегишли логотиплар ёки дизайннинг элементлари ёки қисмлари бўлмаслиги зарур ва танлов ўтказилгунига қадар бирор жойда намойиш этилмаган бўлиши шарт.

1. **Ижодий танлов ўтказишнинг ташкилий жиҳатлари**

**3.1.** Ижодий танловнинг бошланиш санаси Ташкилий қўмита қарорига асосан аниқланади ва танлов бошланишидан 1 кун олдин оммавий ахборот воситаларида танлов шартлари эълон қилинади.

**3.2** Ишлаб чиқарилган логотип лойиҳалари График файл ва таъриф матнини2018 йил 14 декабрь соат 1400га қадарқуйидаги манзилга юборилади: Ўзбекистон Республикаси , 100185. Тошкент шаҳри Дўмбиробод кўчаси 74-уй. Телефон орқали маълумотлар: (+99871) 279-80-88, е-mail: info@handicraftman.uz

**3.3.**Танловга юборилган материаллар қайтарилмайди.

1. **Ижодий танлов натижаларини бериш**

**4.1.** Ижодий танловнинг натижаларини ҳакамлар ҳайъати тақдим этади. Ҳакамлар ҳайъати таркибида масъул идора вакиллари томонидан тузилади ва тасдиқланади.

**4.2.** Ҳакамлар ҳайъати Ижодий танловнинг асосий талабларига жавоб бермайдиган лойиҳаларни кўрмасликка ҳақли.

**4.3.** Умумий аъзоларининг 2/3дан кам бўлмаган қисми қатнашаётган бўлса, ҳакамлар ҳайъати қонуний саналади. Ҳайъат аъзоларининг ҳар бири битта овозга эга. Агар ҳайъат аъзоларининг овози тенг бўлса, комиссия раиси якуний овозга эга.

**4.4.** Ҳакамлар ҳайъати қарори расмийлаштирилиб, ҳайъатнинг ҳар бир аъзоси томонидан имзоланади ва ҳайъат раиси томонидан тасдиқланади.

**4.5.** Ҳакамлар ҳайъатининг танлов иштирокчиларини мукофотлаш тўғрисидаги қароридан сўнг танлов натижалари эълон қилинади ва мукофотланган иштирокчиларнинг яширин имзоли конвертлари очилади.

**4.6.**  Ижодий танлов натижаларига биринчи ўрин учун 7 000 000 (етти миллион) сўм, иккинчи ўрин учун 2 000 000 (икки миллион) сўм, учинчи ўрин учун 1000 000 (бир миллион) сўмни ташкил этади .

**4.7.** Танлов натижалари Ўзбекистон Республикаси “Ҳунарманд” уюшмаси сайтида эълон қилинади.

1. **Зиддиятларни ҳал қилиш шакллари ва жойи**

**5.1**. Ижодий танлов ташкилотчилари ва иштирокчилари орасида пайдо бўлган баҳслар ва зиддиятлар ҳал этилиши учун дастлаб ҳакамлар ҳайъати томонидан кўриб чиқилади. Ҳакамлар ҳайъати ҳал эта олмаган баҳсли масалалар Ўзбекистон Республикаси амалдаги қонунлари асосида кўриб чиқилади.